मोबाइलबाट देश जोडिँदै
पछिल्ला ५ वर्षयता दूरसञ्चार सेवा र इन्टरनेटमा नेपालीको पहुँच तीन गुणाले वृद्धि भएको छ । यसले सञ्चारमा सहजता दिने मात्रै नभई जीवनशैलीमा समेत परिवर्तन ल्याएको छ । तथ्यांक केलाउने हो भने अधिकांश नेपालीको हातमा स्मार्टफोन छ । आधाभन्दा बढी जनसंख्याले इन्टरनेटको सेवा पाएको छ । टेलिफोन सेवाको विस्तार, इन्टरनेटको सहजता र स्मार्टफोनको पहुँचले नेपालीलाई नजिक्याउँदै छ ।